Τάσος Λαγός

Ο Αναστάσιος (Τάσος) Λαγός (12 Απριλίου 1992, Αλμυρός) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για τον ΑΣ Ολυμπιακός Βόλου 1937

 Σταδιοδρομία σε συλλόγους 
Ο Λαγός ξεκίνησε την ποδοσφαιρική του σταδιοδρομία από την ερασιτεχνική ομάδα του Παναθηναϊκού. Το 2011 εντάχθηκε στην πρώτη ομάδα του συλλόγου, όπου και αγωνίστηκε για μια πενταετία, μέχρι το 2016.

Η πρώτη του εμφάνιση με την ανδρική ομάδα του Παναθηναϊκού πραγματοποιήθηκε σε αγώνα κυπέλλου με αντίπαλο τον Αγροτικό Αστέρα στις 27 Νοεμβρίου 2011.

Στις 10 Φεβρουαρίου 2014 ανακοινώθηκε η συμφωνία για επέκταση του συμβολαίου του μέχρι τον Ιούνιο του 2017. Με τον Παναθηναϊκό κατέκτησε το κύπελλο Ελλάδας το 2014, εναντίον του ΠΑΟΚ (4-1), σε μια χρονιά που η ομάδα αγωνιζόταν με ένα πολύ νεανικό ρόστερ. Στις 3 Οκτωβρίου 2015 ο Λαγός έφτασε τις 100 συμμετοχές σε όλες τις διοργανώσεις με τη φανέλα του Παναθηναϊκού. Συνολικά με την ομάδα του τριφυλλιού έφτασε τις 105 αγώνες σκοράροντας 5 γκολ.

Το καλοκαίρι του 2016 και αφού έμαθε πως δεν υπολογίζεται από τον προπονητή του Παναθηναϊκού, Αντρέα Στραματσόνι, συμφώνησε με τη Βίρτσμπουργκερ Κίκερς, νεοφώτιστη τότε στη 2. Μπούντεσλιγκα. Έχοντας μόλις πέντε συμμετοχές στο πρωτάθλημα και σε συνδυασμό με τον υποβιβασμό του συλλόγου στην τρίτη κατηγορία, την επόμενη χρονιά αποχώρησε ως ελεύθερος.Ελεύθερος ο Λαγός, www.sport24.gr

Τον Αύγουστο του 2017, υπέγραψε συμβόλαιο με την ΑΕ Λάρισας.Ανακοίνωσε Λαγό και Μπάμπιτς η ΑΕΛ, www.sport-fm.gr

Στις 10 Ιανουαρίου 2019, υπέγραψε συμβόλαιο με τον Ερμή Αραδίππου.

Στις 25 Ιουνίου 2019, ο Απόλλων Σμύρνης ανακοίνωσε την απόκτηση του Λαγού με ελεύθερη μεταγραφή.

Στις 5 Αυγούστου 2021, ανακοινώθηκε η απόκτηση του από την Αναγέννηση Καρδίτσας.

 Στατιστικά καριέρας 
+Μέχρι 01.06.2021ΠερίοδοςΟμάδαΣυμμ.Γκολ2011-2016 Παναθηναϊκός8752016-2017 Βίρτσμπουργκερ Κίκερς502017-2018 ΑΕΛ1902019 Ερμής Αραδίππου1402019-2021 Απόλλων Σμύρνης2302021- Αναγέννηση Καρδίτσας

 Εθνική ομάδα 
Ο Λαγός υπήρξε βασικό στέλεχος των εθνικών ομάδων Παίδων (Κ-17), Νέων (Κ-19) και Ελπίδων (Κ-21), ενώ τον Μάρτιο του 2015 κλήθηκε από τον Σέρχιο Μαρκαριάν στην Ανδρών,Νέα Εθνική, www.sport-fm.gr χωρίς να αγωνιστεί.

 Τίτλοι - Διακρίσεις 
Παναθηναϊκός
 Κύπελλο Ελλάδας: 2013-14

 Παραπομπές 

 Πηγές 

 Προφίλ Τάσου Λαγού στο soccerway
 Προφίλ Τάσου Λαγού στο transfermarkt
 Τάσος Λαγός στο epo.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βίρτσμπουργκερ Κίκερς
Κατηγορία:Ποδοσφαιριστές 2. Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ 2 Ελλάδας